Terbîyye - i Etfâl

تربية اطفال [[*]
صورت تربیه اطفال حقنده ایرادی لازم کلان اقوال ایله حصول ممدوحيت اوصاف ايچون اعتیادی واجب اولان بروجه زیر درج صحیفۀ حسبحال اولنه جق ایسه ده ابتدای امرده اساس بنای انسانیت که ماده اصالت و ولادتدر هر حالده اندن شروع اولنمق مقتضای قاعده حكمتدر. بناء علیه خاندانی ایچنده موجب شان و شرف برولد خير الخلف ترك ايتمك ارزوسنده بولنانلر نسوان بد مشوار ایله تأهلدن مجانبت لزومنی دائما در پیش نظر ایملی و بو مقوله لردن حاصل اوله جق اولادك هر كسيجه تحقير وتقبیحی کار اسان اولديغنی در خاطر ايليدر. شعرا بوحقیقتی تسلیم ایله ديمشلر در که : 
[*] بو مقاله «پلو تارقك اثارندن انتخاب و بعض يوارى جزويجه تنقيح ايديله رك ترجمه اولمشدر باش مدعی عمومی معاونارندن یورغاکی 
1.1 
اساسى بركشينك كر پولنده اولمسه مطروح » «کرکدر اولمسی افعال و اقوالنده هب مقدوح » 
شو حالده صفوت ولادت و اصالت هر کارده سبب شان و شهرت اولدینی حالده دنائت نسب و نسل هر تشبشده مانع ترقى و موفقيتدر. 
( بیت ) 
« 
پاک طینت اولمیانده هیچ اولور می اعتبار : « اولسه ده عالی رتب اولماز رهين اشتهار » بالعكس بين الناس شهرت آور عائله اصالتپرور اعضا سندن اولمق شرفنه نائل اولنلر حد ذاتنده نجيب وهر وجهله ادیب اوله رق افکار و افعالی کافه امورده مصیب اولدیغی مستغنى تعريفدر. مشاهیر دن ) تميستو قلى ) نك اوغلى چوق دفعه لر على ملاء الناس ديمشدركه : « بن هر نه ايستسهم همشهريار يمك هپیسی ى تحسين ايدر . زیرا بنم ايستديكمى والدهم دخی سور. انك سوديكنى پدرم تقدیر ایلر پدر مکده بکند یکنی بتون شهر قبول ایدر». اسپارطه سکنه سیدخی قراللرندن برینی قصير القامه برخاتون زبونى تأهل ایتمسندن طولایی اتهام ایله « بزه قرال دکل بلکه قر الجق براقق افکارنده در « ديه رك كندوسنی جزای نقدی ايله محكوم المشلر در که بونلرك شو معامله لری محافظه سلسله 
اصالت ايچون شایان تحسين برکار کزین اصا بتقريندر . 
برده پدراری حال سکرده بولنان اطفالك آوان صباوتي تجاوز ایدر ایمز ، دور اقداحی اعتیاد ايدرك عاقبة الامر بر حال عیاشیده عمرینی کوتاه و مال و ملكني او يولده محو و تباه ایده کادکاری مشاهده اولنه بود که اولاد پیدا اتمك ايجون زوجه لريله تنها نشین الفت اولنلرك شراب و امثالى مسكراتدن صورت قطعیه ده و یا ممکن مرتبه ده اجتناب ایتملری لازمه دندر . حکمای قدیمه دن دیوژن عشر تله ، ألوف بر نوجوان کوردیکنده ای دلیقانلي شو حالك ايجون يازيق سكا و سرخوش ایکن سنی پیدا ایتدیکی ایچونده نفرین بابا که » دیو خطاب عتاب 
ایتمشدر. 
ولادت و اصالت بخشنده بو قدر له بالاكتفا امر تربیه به نقل 
كلام ايده لم . 
هر کونه حرف و صنايعجه كسب ملكه وممارسه ده وعلوم ومعارفك امر تحصيل و تعلنده وجودی لازم اولان شرائطك حکمی، اطفالك حسن تربیه سی خصوصنده دخی جاریدر 
حسن 
تعبير اخر له انسانده اولا طبيعت ، ثانياً نطق ، ثالثاً . اعتیاد او لمليدركه مایۀ حسن تربيه مضمار طبيعتده وانك حصولی سعی و غیر تده وحسن اعتیاد دخی اعمال و اثار ممدوحه ده ارا نلمق اقتضا ایتدیکی ایچون جمله کمالات اشبو اساس ثلثه نك ، بر شمسیله جلوه نمای بروز اوله بیلور . زیرا طبیعت تحصیل و تربیه سر ثمره بخش منفعت او له میه جفی کی تحصیل علوم دخی طبیعتسز نقصاندن خالى اولماز . اعتیاد 
١٠٣ 
و تجربه ایسه طبیعت و تحصیله توقف ایتدیکندن، بونلر او لمدقجه برنتيجه حسنه حصول بولماز محصولات ارضيه نك سنبله نمای فیض و برکت اولمسي ايچون اولا زرع ايده جك آدمك اهل و ار با بدن ،بولنمسی، ثانياً مزرعه نك استعداد و قوه انباتيه بی حائز اولمسى ثالثاً اكيله جك تخمك جنس اعلادن تدارك ايدلمسی واجبات اموردن اولديغی کی امر تربیه ده دخی طبیعت اراضی و مربى زراع وتعليم وتدريس اولنه جق مواد تخم مثابه سنده اولديغندن ، تربيه نك مكمليتي ایچون مواد مذكوره ثلثه نك بر لشدير لمسنه صرف غیرت لوازم اساسیه دندر بود نیاده ابقای نام و تحصیل حسن صيت و شهرت تام ایله زیور لسان انام اولان فلاطون وسوقراط وفيثاغور وسائر حكماى عظامك تعلم وتربية مکمله لری اساس مذکوره به مبتنیدر . مع مافيه حکمای مشار اليهمك كعبنه واصل اوله ميانلردنی تعلیم و تربیه سایه سنده شهراه فضيلته خطوه انداز ترقی اوله بيلك ايچون اعمال حسنه الله ائتلاف ايدرك نقائص طبيعتي مهما امكن استكمال ايتمك مستخيل الامكان اولديغى زعمنده بولنماملیدر . خصائل ممدوحه فطریه سفاهت و عطالت ایله محو وهبا اوله کلدیکی مثللو نواقص خلقت انسانيه دخى تعلم وتحصيل تربيه يه غير تله اكمال و اتمام اولنه بيله جكى بالتجربه اثبات اولنمش احو الدندر . 
عالمده برچوق اسهل الامور خصوصات بوانمشدر که بطائت 
١٠٤ 
وعطالت سیبیله در دست اولنه ،مامش، ونيجه مشكلتر احوال و مواد کور نمشدر که همت و غیرت ثمره سیله دست تسهیلدن رهیاب فرار اوله مامش ! صو طامليه طامليه طاش مرده 
چقور آچیور . پرنجی، دمیری ال دکه دکه اینچلتیور عر به تکریکی برکره اكر لد کد نصكره طوغرولتمق قابل اوله میور . ایشته بویله طبيعته قارشو اولان شيلر بيله ممارستك تأثيريله حاصل اولیورده بلکه اصل طبیعتدن دها قوی برحاله كليور . 
اراضی منبته حالی اوزره ترك اولنسه رفته رفته استعدادی ضایع اولور . طبيعتاً نقدر محصولدار اولسه زراعتسز قالديغنده او قدر خارزار اولور . اشجار مثمره باقلسه قورر كيدر چيچك آچاز صولنوب بودا نورسه شبهه يوق ، 
او حالى بولماز . 
هانکی نقصان طبیعتدر که تربيه وجهد ايله نواقصنى بالاكمال 
قابلیتی اولان درجه استعدادی بولماز ؟ هانکی قوۀ بدندر که عطالت و بطائت ایله کيده كيده كوشيه رك رهين ضعف اولماز ؟ 
حيوانك اك سركشى كنجلكنده تعليم كورسه سواری به منقاد اولور . باركيرك اك مطيعى وحشت حالنده بر اغلسه كم الماز ارغلنور . الحاصل اخلاق ديديكمز ماده تجارب متعدده و اعتياد ثمره ی اولديغندن فضائل خلقته فضائل اخلاق تسمیه اولنه بیلور اسپارطه شهرينك واضع قانونى 
1.0 
>>> 
ماده 
ليقورغوس) برانادن بربا بادن اولمق اوزره ایکی کلبی الوب و آیری آیری یرلره قویوب برینی چوق یمکه و دیگرینی آو طوتمعه الشدير مش بركون اسپارطه اهاليسنك طو پلانش اولد قاری بر مجلس رسمیده ایراد نطق ایتدیکی اثناده اس پار طه لولره فضیلت و حسن اخلاقی موجب اوله جق حسن عادات وتعلم علوم اولدیغی مقارن صحت و حقیقت ايسه ده بونك فعلاً ومادة اثباتى البته فائده ومنفعتدن خالى دکلدر » ديه رك كلبارى حضورينه کتور ملرینی امر ایلش واورته ده برطباق يمك ايله برطوشان اولدینی حالده کلبلری صالیویر دیر تمش بری طباغه و ديكرى طوشانك اوزرینه هجوم ايدنجه مو مى اليه كلامه اغاز ایدر و دیرکه : « ايشته» بوکوبکلر برا نادن بر با بادن طو غمش ایسه ده بشقه بشته بسلنمش و آیری آیری تربیه کورمش اولدقاری ایچون بری اكول و ديگرى صياد اولمشدر » 
• 
تفصیلات محرره امر اعتياد و تعيش حقنده کافی برخط حرکت ارائه ایده جکندن بو بحثده دخی بو قدر جقله سوزه ختام ویره لم.